Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų

1 priedas

**(Švietimo įstaigos (išskyrus aukštąją mokyklą) vadovo metų veiklos ataskaitos forma)**

\_\_Raseinių r. Šiluvos gimnazija

(švietimo įstaigos pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Rimas Puidokas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(švietimo įstaigos vadovo vardas ir pavardė)

**METŲ VEIKLOS ATASKAITA**

\_2021-01-20\_ Nr. \_\_\_\_\_\_\_\_

(data)

\_\_\_\_\_\_\_\_Šiluva\_\_\_\_\_\_\_\_\_

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Raseinių r. Šiluvos gimnazijos veikla organizuojama vadovaujantis 2019-2021 m. strateginiu ir 2020 metų veiklos planu.  1. Strateginio plano kryptis – **Ugdymo(si) kokybės gerinimas.**  Sėkmės kriterijai – mokinių pasiekimų ir asmeninės pažangos analizė, nuotolinio mokymo, pamokų netradicinėse aplinkose organizavimas, metodų, ugdančių kūrybingą asmenybę, taikymas, neformaliojo švietimo veiklos integravimas su formaliuoju švietimu, ugdymo turinio individualizavimas ir diferencijavimas, projektinės, tiriamosios veiklos taikymas ugdymo procese.  Ugdymo kokybei užtikrinti Mokytojų tarybos posėdžiuose, Vaiko gerovės komisijos pasitarimuose, metodinių grupių susirinkimuose analizuojami mokinių mokymosi pasiekimai, jų kaita bei pažanga, BE, užsienio kalbų mokėjimo lygio rezultatai, atliekamos jų koreliacijos su pusmečių bei metiniais pažymiais. Tobulinama mokinių individualios pažangos stebėsenos sistema, parengtos mokinių vertinimo ir įsivertinimo rekomendacijos. Klasių vadovai, dalykų mokytojai apie gimnazistų ugdymosi ir lankomumo rezultatus nuolat ir įvairiomis formomis informuoja gimnazistų tėvus, organizuojami trišaliai (mokytojai, mokiniai ir jų tėvai) susitikimai, kuriuose aptariamos mokinių lankomumo, mokymosi motyvacijos, elgesio problemos, numatomos pagalbos teikimo priemonės.  Gimnazijos veiklos kokybės įsivertinimo metu nustatyta, kad 94 proc. tėvų, 95 proc. mokinių ir 87 proc. mokytojų mano, kad mokiniai supranta išsilavinimo ir mokymosi vertę. 86 proc. mokinių, 99 proc. tėvų ir 97 proc. mokytojų teigia, kad su mokiniais aptariamos jų sėkmės, mokymosi tikslai.  Situacija, susijusi su COVID-19 pandemija, šalyje ir pasaulyje įtakoja gimnazijos veiklų įgyvendinimą. Gimnazijos Nuostatuose įteisintas nuotolinis mokymas, parengti aprašai ir tvarkos. Didelis dėmesys skirtas IKT įsigijimui bei mokinių aprūpinimui, technikos naudojimui ugdyme. Karantino metu ugdymas perkeltas į virtualią erdvę. 100 proc. mokytojų ir pagalbos specialistų ugdymo proceso metu taiko informacines technologijas, naujus mokymo metodus, dalykų integraciją, patyriminį ugdymą. Integruojant neformaliojo švietimo veiklas su formaliuoju švietimu, siekiama padėti tenkinti pažinimo, lavinimosi ir saviraiškos poreikius. Mokytojai rengia Neformaliojo vaikų švietimo programas. Jose dalyvauja 86 proc. mokinių.  Dėl pandemijos nevyko pagrindinio ugdymo pasiekimų patikrinimas bei nacionalinis mokinių pasiekimų patikrinimas. Brandos egzaminai vyko birželio – liepos mėnesiais. Gimnazijos mokinių brandos egzaminų rezultatai:   |  |  |  |  | | --- | --- | --- | --- | | **Dalykas** | **Įvertinimo vidurkis**  **2019 m.** | **Įvertinimo vidurkis**  **2020 m.** | **Aukščiausi įvertinimai** | | Lietuvių kalba ir literatūra | 33,6 | 44,3 | 100, 94, 58 | | Matematika | 19,6 | 14,2 | 74 | | Anglų kalba | 36,5 | 72,9 | 98, 89, 86, | | Biologija | 43,8 | 90,0 | 90 | | Istorija | 43,2 | 50,4 | 84, 79 | | Geografija | 26,5 | 34,8 | 72 | | Chemija | - | 86,0 | 86 | | IT | - | 33,0 | 74 |   Iki karantino spėta pravesti keletą renginių: popietę, skirtą A. Baranausko 185-osioms gimimo metinėms, meninio skaitymo konkursą „Kai pradėsiu giesmę ręsti, porint seną padavimą“. Gausiausio mokinių būrio sulaukė dailyraščio konkursas, kuriame dalyvavo 51 mokinys. Šis konkursas išsiskiria tuo, jog jame sėkmingai pasirodo ir tie mokiniai, kuriems mokslas sekasi prasčiau, bet jie geba gražiai ir tvarkingai rašyti. Taip sudaroma galimybė renginyje pasirodyti įvairių gabumų mokiniams. III kl. vyko atvira pamoka ,,Rugiais per lauką plaukėm ir vargu netikėjom:, skirta A. Miškinio 115- osioms gimimo metinėms, pranešimų valanda, skirta Motiejaus Kazimiero Sarbievijaus 425-osioms metinėms „Tas turtingas, kas turtus sutalpina saujoje.“ Vyresniųjų klasių gimnazistai dalyvavo Nacionalinio diktanto rašyme (iš viso 24 mokiniai). Lituanistės II-IV kl. mokinius pakvietė į virtualią kelionę, skirtą Justino Marcinkevičiaus 90-osioms gimimo metinėms „Gerųjų žodžių kryptimi.“ Įgyvendintas projektas, skirtas Žemės dienai paminėti. Vyko dalykų: Gamta ir žmogus ir informacinių technologijų - integruotos pamokos 5 klasės mokiniams ,,Informacijos paieška internete. Naminiai gyvūnai“. Geografijos ir istorijos integruotos pamokos „Didieji geografiniai atradimai“. Organizuotos pilietinės akcijos ,,Atmintis gyva, nes liudija“, „Išsaugokime gamtą''. Atviros pamokos, skirtos Vasario 16-ajai, „Lietuvos valstybės atkūrimo dienai“ bei Kovo 11-ajai, „Lietuvos Nepriklausomybės atkūrimo dienai“ paminėti.  Gabiųjų mokinių pasiekimai ir saviraiška atsiskleidė rajoninėse dalykinėse olimpiadose, viktorinose, konkursuose ir varžybose. 2020 m. dalykinėse olimpiadose laimėtos 5 prizinės vietos. 17 mūsų gimnazijos mokinių tapo konkursų ir varžybų prizininkais bei laureatais.  Gimnazijos mokiniai dalyvavo dalykinių olimpiadų ir konkursų rajono etapuose, iškovojo prizines vietas šiose olimpiadose ir konkursuose:  biologijos – II vieta;  dailės – I vieta, I vieta, III vieta;  Raseinių rajono mokinių, mokytojų ir tėvų kūrybinių darbų konkurso „Mokykla namuose: atradimai ir iššūkiai“ bei „Atvirukas Lietuvai“ laureate tapo pradinių klasių mokinė.  Mokiniai aktyviai dalyvavo tarptautiniuose nuotoliniuose konkursuose: „Olimpis“ bei „Kings“, vokiečių, rusų ir anglų klb. vertimų ir iliustracijų projekte „Tavo žvilgsnis“.  Dalykų mokytojai tobulino savo dalykines kompetencijas įvairiuose organizuotuose kursuose, seminaruose, konferencijose:  Kūrybiškumo ugdymo transformacijos mokykloje: naujos patirtys; Microsof Offise 365 galimybės darbui nuotoliniu būdu; Microsof Offise 365 mokymai mokytojams; „Bendrojo priėmimo į Lietuvos aukštąsias mokyklas sistemos mokymai profesinio orientavimo specialistams“; Psichohigiena mokykloje: kaip išlaikyti ir puoselėti ugdymo proceso dalyvių psichinę sveikatą; Šiuolaikinis išsilavinimas: gamtos mokslų vektoriai; Mokinių kritinio mąstymo ir problemų sprendimo gebėjimai ir jų vertinimas; Emocinių sunkumų turintys vaikai/mokiniai; „Ugdymo dvasingumo svarba šiuolaikinėje mokykloje“.  Metodinėje dienoje ,,Mokymasis su kitais ir iš kitų“, kurioje dalyvavo Šiluvos, Nemakščių Martyno Mažvydo ir Betygalos Maironio gimnazijų mokytojai ir pagalbos specialistai, Jūratė Valatkienė skaitė pranešimą ,,Mokinių motyvavimas nuotolinio mokymo sąlygomis“, Rasos Samušytės pranešimas „Matematikos mokymas po projekto veiklų“.  2. Strateginio plano kryptis – **Bendruomenės narių atsakomybės stiprinimas.**  Sėkmės kriterijai – jauki ir saugi ugdymosi aplinka, tikslingas informacinių technologijų naudojimas ugdymo procese, esminių kompetencijų ugdymas, visapusiškas visuomenės informavimas apie gimnazijoje vykdomas veiklas, pasiekimus, išskirtinumą.  Kurdama saugią ir jaukią ugdymosi aplinką, gimnazijos bendruomenė sėkmingai diegia Olweus patyčių prevencijos programos kokybės užtikrinimo sistemą (toliau - OPKUS). Atnaujintos ir sėkmingai vykdomos prevencinės programos. Mokyklos bendruomenės nariai jaučiasi saugūs, elgiasi vienas su kitu pagarbiai. Tėvai pasitiki mokykla. Tęsiamos sveikos gyvensenos tradicijos. Nuolat vykdomos smurto, žalingų įpročių prevencijos programos. Parengta ir įgyvendinama Bendrųjų kompetencijų ir gyvenimo įgūdžių ugdymo, žmogaus saugos, prevencinių ir kitų programų integravimo į ugdymo turinį ir tarpdalykinės integracijos tvarka. Priešmokyklinio ugdymo grupė dalyvauja prevencinėje programoje „Zipio draugai“, trečiokai vykdo programą „Obuolio draugai“.  Atnaujindama ugdymosi aplinkas, gimnazija įsigijo 25 naujus kompiuterius ir 40 planšečių, visi gimnazijos mokytojai turi kompiuterizuotas darbo vietas.  Glaudus tėvų ir mokytojų bendradarbiavimas – esminis gerą ugdymą teikiančios ugdymo įstaigos bruožas. Gimnazijoje organizuojamos atvirų durų dienos, tėvų susirinkimai, tėvai kviečiami į renginius, kartu su mokytojais veda pamokas, įgyvendina projektus. Dėl pandemijos bendravimas su tėvais perkeltas į virtualią erdvę. Mokytojai moko tėvus jungti į virtualias konferencijas, pokalbių kambarius, bendrauti naudojant kompiuterinę techniką.  Plėtodama išorinius tinklus, gimnazijos bendruomenė organizuoja tradicinius renginius kartu su seniūnija, Raseinių Marcelijaus Martinaičio viešosios bibliotekos Šiluvos filialu, Šiluvos bendruomene „Aušrinė“. Ieškoma naujų bendravimo ir bendradarbiavimo formų.  Pilietiškumo ugdymas apima visas su mokinių veikla susijusias formaliojo ir neformaliojo ugdymo sritis – atskirus mokomuosius dalykus, mokinių socialinę pilietinę veiklą, gimnazijos bendruomenės gyvenimą ir savivaldą, pilietinės problematikos integravimą į mokomuosius dalykus.  Mokinių saviraiška, lyderystės skatinimas vyksta per socialinės veiklos organizavimą, karjeros ugdymą, įvairių renginių organizavimą. Gimnazijoje skatinama kuo įvairesnė socialinė pilietinė veikla, kurios įrodymus kaupia patys mokiniai, ir taip skatinama jų atsakomybė.  Kuriama savita gimnazijos kultūra. Kasmet puoselėjamos ir kuriamos tradicijos, kuriomis rūpinasi visa gimnazijos bendruomenė. Gimnazijoje vyrauja geri mokinių ir mokytojų tarpusavio santykiai.  Gimnazijos veiklos kokybės įsivertinimo grupė 2020 m. atliko mokyklų įsivertinimo ir pažangos tyrimą..  Išryškinti stiprieji veiklos aspektai *( aukščiausias galimas įvertinimas 4).*  Mokiniai mano, kad:   * Per paskutinius 2 mėnesius aš iš kitų mokinių nesityčiojau – 3,6; * Per paskutinius 2 mėnesius iš manęs mokykloje niekas nesityčiojo – 3,6; * Man yra svarbu mokytis – 3,5; * Mano pasiekimų vertinimas man yra aiškus – 3,4; * Mokykloje esame skatinami bendradarbiauti – 3,4.   Tėvai mano, kad:   * Per paskutinius 2 mėnesius mano vaikas iš kitų mokinių nesityčiojo – 3,7; * Per paskutinius 2 mėnesius iš mano vaiko mokykloje niekas nesityčiojo – 3,6; * Mano vaikui yra svarbu mokytis – 3,6; * Mokykloje mano vaikas yra skatinamas bendradarbiauti – 3,6; * Mokytojai padeda mano vaikui pažinti gabumus -3,6.   Mokytojai mano, kad:   * Mokinius pamokose skatinu bendradarbiauti -3,6; * Mokiniams padedu pažinti jų gabumus -3,6; * Aš atsižvelgiu į kiekvieno mokinio nuomonę – 3,6; * Mokantis nuotoliniu būdu mano mokiniams reikia daugiau pagalbos -3,5; * Per mano pamokas mokiniai turi galimybę pasirinkti įvairaus sudėtingumo užduotis – 3,4. |
|  |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Gerinti gabių mokinių ugdymą. | Rengiant ir įgyvendinant gimnazijos Ugdymo planus, numatyti būdus ir priemones efektyviam valandų, skirtų mokinių poreikiams tenkinti, panaudojimui. Skirti konsultacijas lietuvių kalbos ir literatūros, matematikos, užsienio kalbų, gamtos mokslų, socialinių mokslų dalykų žinių gilinimui. Klases skirstyti į grupes pagal gebėjimus ir poreikius: užsienio kalbų, matematikos ir lietuvių kalbos pamokose.  Užtikrinti sistemingą mokymo(si) veiklos diferencijavimą ypač gabiems mokiniams. | Padidės puikiai besimokančių mokinių skaičius iki 15 proc.  Padidės olimpiadų rajoniniame ture pasiektų prizinių vietų skaičius iki 5. | Puikiai  besimokančių mokinių procentas gimnazijoje padidėjo iki 15 proc.  Pasiekti rezultatai rajoninėje dailės darbų parodoje:  dvi dalyvės užėmė po I vietą, viena mokinė  III vietą.  Biologijos rajoninėje olimpiadoje iškovota II vieta.  Raseinių rajono mokinių, mokytojų ir tėvų kūrybinių darbų konkurso „Mokykla namuose: atradimai ir iššūkiai“ bei „Atvirukas Lietuvai“ laureatė pradinių klasių mokinė.  Įvykdyti baigiamieji ESF finansuojamo projekto „Dinamiškai tobulėjančios mokyklos inkliuzinis modelis (gerosios praktikos vadovas)“ darbai. Projektas skirtas 6-8 klasių mokinių matematikos pasiekimams gerinti. |
| 1.2. Tobulinti dokumentų valdymo procesą gimnazijoje. | Dokumentų valdymui naudoti Dokumentų valdymo sistemą.  Gimnazijoje įdiegti dokumentų valdymo sistemą „DVS“, personalo valdymo sistemą „Personalas“. | Įdiegta ir naudojama Dokumentų valdymo sistema.  Gimnazijos darbuotojai naudosis, dokumentų valdymo, personalo valdymo sistemomis. | Darbuotojai tobulino žinias seminaruose bei mokymuose, siekdami tobulinti kompetencijas darbui su sistemomis. Sėkmingai įdiegta ir naudojama dokumentų valdymo „DVS“ sistema (sekantys etapai numatyti 2021 m.).  Suvesta visa reikalinga informacija naudojimuisi „Personalas“ sistema. |
| 1.3. Plėsti Neformaliojo ugdymo galimybes į Visos dienos mokyklos veiklas įtraukiant gimnazijos partnerius bei mokinių tėvus. | Organizuojant neformalųjį švietimą bus įtraukti gimnazijos partneriai: RKC Šiluvoje, Šiluvos bendruomenė „Aušrinė“, Raseinių Marcelijaus Martinaičio viešosios bibliotekos Šiluvos skyrius ir mokinių tėvai-savanoriai. | Bus organizuojamos penkios veiklos su gimnazijos partneriais. Mokinių tėvai-savanoriai padės suorganizuoti keturis renginius. | Kartu su socialiniais partneriais suorganizuotos šešios bendros veiklos.  Tėvai savanoriai padėjo surengti penkis renginius. |
| 1.4. Gerinti darbą su mokinių tėvais. | Aktyvinti tėvų komiteto veiklą. Tobulinti bendradarbiavimo su tėvais sistemą. | Atnaujinta Tėvų komiteto sudėtis (30%).  Suorganizuotos apvaliojo stalo diskusijos (2 susitikimai).  Pravesti trys renginiai tėvams: popietė, susitikimas su pagalbos mokiniui specialistais, puikiai besimokančių mokinių tėvų pagerbimo šventė.  Trišaliai susitikimai (tėvai (globėjai), mokiniai, mokytojai). | Atnaujinta tėvų komiteto sudėtis, suorganizuotos dvi apvaliojo stalo diskusijos.  Dėl karantino nepavyko surengti puikiai besimokančių mokinių tėvų pagerbimo šventės.  Surengti 3 trišaliai susitikimai (tėvai (globėjai), mokiniai, mokytojai). |
| 1.5.Pasirengti Žaiginio Pranciškaus Šivickio daugiafunkcio centro integracijai. | Informuoti Žaiginio Pranciškaus Šivickio daugiafunkcio centro bendruomenę apie pertvarką.  Organizuoti efektyvų mokinių pavėžėjimą bei turto valdymą.  Pakoreguoti klasių komplektų skaičių. | Organizuoti susitikimai su Žaiginio Pranciškaus Šivickio daugiafunkcio centro bendruomene informuojant apie pertvarką ir integraciją į Šiluvos gimnaziją bei priimti susitarimai ir jų įgyvendinimas su darbuotojais.  Bus optimizuoti maršrutai, kurie leis efektyviai organizuoti  mokinių pavėžėjimą.  Tikslingai panaudotos mokymo priemonės ir kitas turtas užtikrins ugdymo proceso kokybę. | Įgyvendintas uždavinys, organizuoti 2 susitikimai su Žaiginio Pranciškaus Šivickio daugiafunkcio centro bendruomene, aptartas daugiafunkcio centro reorganizavimo planas.  2.Reorganizavus daugiafunkcį centrą optimizuoti maršrutai, padidėjo mokinių skaičius klasėse, pagerėjo materialinė bazė.  3.Optimizuotas pedagogų skaičius tenkantis vienam mokiniui. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. Nepavyko surengti puikiai besimokančių mokinių tėvų pagerbimo šventės | Dėl Covid-19 pandemijos įvedus nuotolinį mokymą |
| 2.2. |  |
| 2.3. |  |
| 2.4. |  |
| 2.5. |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Parengtas „Ugdymo proceso organizavimo grupine mokymosi forma nuotoliniu mokymo proceso organizavimo būdu tvarkos aprašas“, patvirtintas direktoriaus 2020 m. rugpjūčio 26 d. įsakymu Nr. V-68 | Aiškūs susitarimai bendruomenėje dėl nuotolinio mokymosi organizavimo. 100 proc. mokytojų patobulino IKT kompetenciją |
| 3.2. Parengti ir atnaujinti gimnazijos veiklą reglamentuojantys dokumentai | Parengti Raseinių r. Šiluvos gimnazijos nuostatai ir patvirtinti Raseinių rajono savivaldybės Tarybos (2020-08-18, Nr. TS-245) |
| 3.3. Gimnazijos infrastruktūros atnaujinimas (automobilių stovėjimo ir įvažiavimo aikštelės darbai) | Infrastruktūros atnaujinimas |
| 3.4. |  |
| 3.5. |  |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |
| 4.2. |  |  |  |
| 4.3. |  |  |  |
| 4.4. |  |  |  |
| 4.5. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Strateginio mąstymo ir pokyčių kompetencijos tobulinimas |
| 7.2. Mokėjimo mokytis kompetencijos tobulinimas |